Comic Con Africa lok top-komediante | Netwerk24
Deur Petrus Malherbe 16 Mei 2018 17:04
Donovan Goliath, ’n seremoniemeester op Comic Con Africa.
Drie van Suid-Afrika se gewildste komediante, Jason, Donovan en Nicholas Goliath, gaan seremoniemeesters wees op Comic Con Africa.
Comic Con Africa is van 14 tot 16 September in die Kyalami- Internasionale Konferensiesentrum in Midrand.
Dis geskoei op die gelyknamige Amerikaanse popkultuurfees wat in San Diego en New York gehou word.
Reed Exhibitions Africa, ReedPOP en VS Gaming is die organiseerders van Afrika se eerste Comic Con.
Die Game of Thrones-ster Jason Momoa is reeds as een van die eregaste aangewys. Momoa is ook later vanjaar in die titelrol van die fliek Aquaman te sien.
Jason en Nicholas is neefs terwyl Donovan net toevallig dieselfde van het.
Hulle bedryf die Goliath Comedy Club in Melrose Arch in Johannesburg.
Jason is ook die aanbieder van die werklikheidsprogram Man Cave.
Nog werklikheidsterre wat die geleentheid gaan bywoon, sal binnekort aangekondig word, sê die organiseerders.
Meer oor: Comic Con Africa | Jason Goliath | Nicholas Goliath | Donovan Goliath | Tegnologie